„SALÁTA”
 Zöld tippek zöldülő iskoláknak

2006. február

1. Rajzpályázat

	A Beregszászi járási Csernobil Gyermekszövetség nemzetközi gyermekrajz pályázatott hirdet melynek mottója "Környezetünk gyermekszemmel" (a csernobili katasztrófa 20. évfordulójára). A rajzpályázat témái: Csernobil tragédiája;  környezetünk gyermekszemmel. A rajzokat A2, A3 vagy A4 formátumú lapra kérik rajzolni, a pályázó nevének, címének, életkorának és telefonszámának feltüntetésével. A pályázaton részt vevők felső korhatára 15 év. A rajzokat a Ukrajna 90200 Beregszász, Munkácsi út 14. Beregszászi Tanitók Háza címre kell eljutatni. Beküldési határidő: 2006. március 1. A legjobb munkák beküldői meghívót kapnak a szervezők rendezvényeire, amelyek 2006. április 25-27. között kerülnek megrendezésre a csernobili katasztrófa 20. évfordulója alkalmából Beregszászban. A gyerekek 3 napot tölthetnek el Kárpátalján. Megismerkedhetnek Beregszász, Munkács, Ungvár nevezeteségeivel, neves művészekkel és a Csernobil Gyermekszövetség gyermekeivel. Oklevélben és ajándékokban is részesülnek. 

2. Terepi programok, erdei iskola Túrkevén 

	A Nimfea Természetvédelmi Egyesület tartalmas és színes programokkal várja az oktatási intézményeket. A terepi programjaik (pl.: puszta túra, gémtelep kirándulás, ártéri erdő túra, tájrehabilitációs kerettúra, madár-les, növény ismereti túra) főként gyalogos, esetlegesen kerékpáros, vagy lovas kocsis kirándulások, szakvezetéssel. Erdei iskola programjaik a következő tematikák köré csoportosulnak: természet és környezetvédelem - hSzékely Zsuzsa 5420, Túrkeve Erdőszél u. 1. 56/554-478, 30/5355-998 

3. Erdők - kiadvány
 
a hazai erdőkről, erdőtelepítésekről szól, megtudható belőle, hogy mi a probléma a nemes nyáras és az akácos faültetvényekkel, és hogy milyen erdőket szeretne a WWF Magyarországon. A 2004-ben megjelent, 2 oldalas anyag a  honlapról tölthetõ le. ()
4. Újrapapír füzetek kaphatók 

 kapható a Hulladék Munkaszövetség Ajánljuk iskoláknak, iskolásoknak, iskolások ismerõseinek - és mindenki másnak, aki szereti a természetet. A füzetek hátsó borítóján a papírtakarékossággal illetve a szelektív gyûjtéssel kapcsolatos tanácsok, ötletek szerepelnek. A füzetek beszerezhetõk: HuMuSz 1111 Budapest, Saru utca 11., e-mail:  és az alábbi változatban kaphatók még:   füzetek A/5-ös (iskolai szabvány) méretben,  változatban 30 Ft. 

5. Autonóm település makett – megtekinthető!

	„Az Energia klub „Autonóm település” makettje öt évnyi vándorlás után állandó kiállítási helyére, a Verebély László Szakközépiskola és Szakiskolába került. 
	Az iskola komolyan foglalkozik a megújuló energiaforrások – elsősorban a napenergia – tananyagba illeszthetőségével, gyakorlati alkalmazhatóságával. Ugyanakkor nagy hangsúlyt fektetnek az oktatásban az alkalmazott technológiák szemléltetésére. Erre szolgálnak az iskola tetején elhelyezett napelemek is, melyek teljesítményét monitorozni fogják. Az iskola több, főként napenergia hasznosítással kapcsolatos nemzetközi programban is részt vesz, mint a Coménius I. program vagy az UNESCO Asszociált Iskolák Programja. 
	Az iskola és a makett megtekintése előzetes egyeztetés esetén lehetséges. Bővebb információ Tagyi Gábortól (tagyig@verebelyl-bp.sulinet.hu) kérhető.” 

6. Madarásztúra

	2006. március 11.-én a Galgahévizi tónál és környékén szerveznek madarásztúrát az érdeklődőknek. Információk: Madártani Egyesület, Lendvai Csaba 06-20-322-5787

7. Egészséges iskolabüfé

	Az egészséges és korszerű iskolai táplálkozással, megújuló iskolabüfékkel kapcsolatosan számos érdekes hír, tanács, ötlet ovasható a  weboldalon. 

8. Pályázati Felhívás Ökoiskola Cím elnyerésére 

	Kiíró: Oktatási Minisztérium, Környezetvédelmi és Vízügyi Minisztérium Határidő: 2006. márc. 1.  a közoktatásról szóló 1993. évi LXXIX. tv. 20.§ (1)-ben foglaltaknak megfelelõ, alap-és középfokú nevelési, oktatási intézmények, fenntartótól függetlenül. 
	 Az Ökoiskola Címre való jelentkezéshez szándéknyilatkozat és pályázat benyújtása szükséges 1 eredeti példányban és elektronikusan e-mailben vagy floppy lemezen. A pályázatot a következõ címre küldjék: Postacím: Országos Közoktatási Intézet, 1051 Budapest Dorottya u. 8., Drótposta:   A borítékra írják rá ”Ökoiskola” 
1. Szándéknyilatkozat: A szándéknyilatkozatban az iskola kifejezésre juttatja, hogy egyetért a Cím célkitûzéseivel és lehetõségeihez képest törekszik azok megvalósítására. A szándéknyilatkozatot az iskola igazgatójának, a diákok és a szülõk képviselõjének kell aláírnia. A szándéknyilatkozat biztosítja, hogy az iskola hosszútávon törekszik az ökoiskola kritériumainak teljes körû elérésére. 
2. Pályázat: A pályázat benyújtásához a pályázati adatlap kitöltése és egy az I. mellékletben szereplõ munkaterv elkészítése szükséges. 

9. Ökosuli: a fenntarthatóság pedagógiája (beszélgetés) 
 
 	„Az ökoiskolák hazai hálózata 1986 óta működik, jelenleg 144 iskola büszkélkedhet ezzel a címmel Magyarországon. Az ENSZ idén hirdette meg "A fenntarthatóságra oktatás 2005-2015" évtizedének programját. Az Iskolai Környezeti Kezdeményezések (ENSI) nemzetközi hálózata több évtizedes tapasztalatai a Nemzeti Fejlesztési Tervben is helyet kaptak. Közös jövőnk már az iskolában eldől? Mit üzen a fenntarthatóság pedagógiája? Milyen speciális pszichológiai alapok szükségesek a környezeti neveléshez? Hogyan csináljunk ökoiskolát? Hogyan fejleszthető az iskola környezettudatos hozzáállása? Milyen minőségi kritériumai vannak a fenntartható fejlődés iskoláinak? Hogyan működik az Ökoiskola Hálózat?” 
	A beszélgetés időpontja 2006.03.30. 18.00 órától 1024 Budapest, Fény u. 20-22., Teátrum épület, Hajó  Közreműködnek: Mérő Ágnes (Közösségi Tanulás és Önkéntes Központ, Szent István Egyetem) és Varga Attila (Országos Közoktatási Intézet, Iskolafejlesztési és Integrációs Központ) 

10. Segédanyag a tavaszi békamentéshez – kiadvány

	A Vadvirág Környezeti Nevelési Egyesület 2004 tavaszán a Duna-Ipoly Nemzeti Park munkatársainak segítségével Tápiószentmárton határában békamentő akciót szervezett. A hazai békafajokról és a békamentéssel kapcsolatos ismeretekről rövid, de hasznos kiadványt (A/4, 28 oldal) állítottak össze, mely beszerezhető az egyesületnél 300 Ft-os áron. Információ: 2255 Szentlőrinckáta, Dózsa Gy. út 48. (29) 431-007; (30) 534-6339 www.vkne.fw.hu

11. Méhely Lajos Természettudományi Diákkonferencia

	Az Imre Sándor Általános Iskola és a Vadvirág Környezeti Nevelési Egyesület Méhely Lajos Természettudományi Diákkonferenciá szervez. A rendezvény célja, hogy a kistérségben dolgozó pedagógusokat és az iskolák diákjait a természettudományos munkának egy nem mindennapi színterére vezesse, és továbbképzési lehetőséget biztosítson.
	A konferencia időpontja: 2006. június 3. Helyszín: Szentlőrinckáta, Imre Sándor Általános Iskola. A Diákkonferenciára azoknak a diákoknak a jelentkezését várják, akik érdeklődnek a természettudományok valamelyik területe (biológia, kémia, földrajz) iránt, szeretnének kutatómunkát végezni, vagy már végeznek is, és ennek eredményeit szívesen bemutatják. 
	A konferencia résztvevőinek korcsoportjai: általános iskola 5-6. osztályosai és ennek megfelelő évfolyamok, általános iskola 7-8. osztályosai és ennek megfelelő évfolyamok. A konferencián az alábbi szekciókban lehet nevezni: Biológia, kémia és földrajz illetve Természet- és környezetvédelem.
	A konferencia keretében mind előadásra, mind poszterek kiállítására lehetőséget biztosítanak. Korcsoportonként a legszínvonalasabb munkákat értékes nyereményekkel (táborozás, könyvek, távcsövek, stb.) jutalmazzák. Elsősorban azoknak a diákoknak a jelentkezést várják, akik terepi, laboratóriumi vizsgálatokra, vagy egy gyakorlati probléma megoldására végeznek kutatómunkát, irodalomfeldolgozást. A részvétel ingyenes.
	A rendezvény keretében előadások hangzanak el a környezet- és természetvédelem, környezeti nevelés témaköréből. További információk és jelentkezési lap kérése (visszaküldendő: 2006. április 20-ig): Imre Sándor Általános Iskola: (29) 431-007; (30) 678-9393, Vadvirág Környezeti Nevelési Egyesület: (30) 534-6339